CELEX: 32019R0926
Language: lv
Date: 2019-06-03 00:00:00
Title: Komisijas Īstenošanas regula (ES) 2019/926 (2019. gada 3. jūnijs) par atsevišķu preču klasifikāciju kombinētajā nomenklatūrā

6.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 148/16
               
            
         KOMISIJAS ĪSTENOŠANAS REGULA (ES) 2019/926
         (2019. gada 3. jūnijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 3. jūnijā
            
               
                  Komisijas
               
               
                  un tās priekšsēdētāja vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Izstrādājums, kura izmēri ir aptuveni 160 × 54 × 38 cm un kurš sver aptuveni 1,5 kg, sastāv no divām kopā sastiprinātām tekstildrānas kārtām un porainas plastmasas polsterējuma. Tekstildrānas iekšpuse ir pārklāta ar plastmasu.
                        Izstrādājumā ir daļēji integrēta atzveltne, kura sastāv no saliekama rāmja, kas ir izgatavots no metāla stieņiem. Atzveltnes aizmugurē pie balsta malas ir piešūta uzglabāšanas soma. Ar siksnu, kurai ir plastmasas sprādze, var regulēt atzveltnes augstumu.
                        Lai izstrādājumu pārvadātu vai uzglabātu, to var salocīt. Tam ir pārnēsāšanai paredzēta siksna, kas ir piešūta pie atzveltnes augšējiem stūriem, un vairākas “Velcro” tipa siksnas, lai transportējot vai uzglabājot atzveltni varētu piestiprināt pie guļvietas virsmas.
                        Izstrādājums uzrādīts kā tūristu paklājs vai kā pludmales paklājs.
                        Sk. attēlu (*1).
                     
                     
                        6306 90 00 
                     
                     
                        Klasifikācija noteikta, ievērojot kombinētās nomenklatūras 1., 3.b) un 6. vispārīgo interpretācijas noteikumu un KN kodu 6306  un 6306 90 00  formulējumu.
                        Tā kā tekstilmateriāls veido galveno virsmas daļu, tekstilmateriāls nosaka izstrādājuma pamatīpašības 3.b) vispārīgā interpretācijas noteikuma nozīmē.
                        Ņemot vērā izstrādājuma objektīvās īpašības (viegls, ar plastmasas pārklājumu aizsardzībai, ātri uzstādāms un salokāms un viegli pārvadājams), tas ir paredzēts izmantošanai ārpus telpām, piemēram, kempingā, pludmalē u. c., un to tur izmanto uz laiku (sk. arī Kombinētās nomenklatūras skaidrojumus par apakšpozīciju 6306 90 00 ).
                        Izstrādājumu nevar klasificēt pozīcijā 9404  pie gultas piederumiem vai tamlīdzīgiem izstrādājumiem, piemēram, matračiem, jo izstrādājums nav paredzēts gultas aprīkojumam un tas nav līdzīgs matracim vai tamlīdzīgiem izstrādājumiem.
                        Izstrādājums tāpēc jāklasificē ar KN kodu 6306 90 00  pie “citādiem tūrisma piederumiem”.
                     
                  
               (*1)  Attēls pievienots tikai informācijai.